Μάρκος Σερουίλιος Πούληξ Γεμίνος

[μικρογραφία|300εσ|[Δηνάριο του Γάιου Σεβρίλιου Βατία του 127 π.Χ. Η εμπρόσθια όψη απεικονίζει κεφαλή της Ρώμης. Η ελικοειδής ράβδος (lituus) αριστερά της δηλώνει ότι ο Πούληξ Γεμίνος ήταν οινωσκόπος (augur) το 211 π.Χ., επιγρ. ROMA. Η πίσω όψη απεικονίζει τον Μάρκο Σερουίλιο Πούληκα Γεμίνο, που αναγνωρίζεται από το «M» στην ασπίδα του, επιγρ. C. SERVEIL.]]

Ο **Μάρκος Σερουίλιος Πούληξ Γεμίνος**, λατινικά: *Marcus Servilius Pulex Geminus* ήταν Ρωμαίος πολιτικός κατά τη διάρκεια του Β' Καρχηδονιακού Πολέμου και στις πρώτες δεκαετίες του 2ου αι. π.Χ. Ήταν ένας διάσημος πολεμιστής, του οποίου η πολεμική ικανότητα μνημονεύεται σε νομίσματα, που εξέδωσαν αρκετοί από τους απογόνους του.

## Καταγωγή
Ο Servilius ήταν ο νεότερος γιος του Γάιου Σερουίλιου Γεμίνου, πραίτορα περί το 220 π.Χ., και εγγονός του Publius Servilius Geminus, υπάτου το 252. Οι Σερουίλιοι Γεμίνοι ήταν κλάδος μίας παλιάς και διακεκριμένης οικογένειας πατρικίων, αλλά είτε ο Γάιος είτε οι γιοι του περιήλθαν στους πληβείους, για λόγους που δεν είναι απολύτως σαφείς. Ο μεγαλύτερος αδελφός του Σερουίλιου, ο Γάιος, ήταν τριβούνος των πληβείων το 211 π.Χ., ύπατος το 203 και δικτάτορας το 202. Το επίθετο (cognomen) του Σερουίλιου, *Πούληξ*, σημαίνει ψύλλος, αλλά οι συνθήκες αυτού του επιθέτου  δεν αναφέρονται σε κάποια πηγή. Το παρωνύμιο (agnomen) Geminus σημαίνει Δίδυμος. 

## Σταδιοδρομία
Ο Σερουίλιος ήταν οιωνοσκόπος (augur) το 211 π.Χ., αγορανόμος καθέδρας (curule aedile) το 204, διοικητής ιππικού (magister equitum) το 203 και ο ύπατος (consul) το 202.   Κατά τη διάρκεια της υπατείας του, διορίστηκε στην Ετρουρία με δύο λεγεώνες. Το 201 *η αυτοκρατορική εξουσία* του (imperium) διακόπηκε, και παρέμεινε στην Ετρουρία ως ανθύπατος (proconsul). 

Το 167 π.Χ., κατά τη διάρκεια της συζήτησης για το εάν έπρεπε να παραχωρήσει θρίαμβο στον Λεύκιο Αιμίλιο Παύλο, ο Γεμίνος μίλησε στον λαό υπέρ του Αι. Παύλου, δείχνοντας τις πολλαπλές ουλές ου πτου κέρδισε στη μάχη, για να εντυπωσιάσει το πλήθος. Πράγματι, ο Σερουίλιος ήταν ιδιαίτερα γνωστός για τις μονομαχικές του ικανότητες, καθώς φέρεται να νίκησε 23 εχθρούς σε μονή μάχη.   Πέντε από τους απογόνους του, που υπηρέτησαν ως εκ των *ανδρών του νομισματοκοπείου* (triumviri monetales), τον απεικόνιζαν στα νομίσματά τους. 

## Υστεροφημία
Ο Σερουίλιος ήταν πιθανώς ο πατέρας του Μάρκου Σερουίλιου, ενός από τους στρατιωτικούς τριβούνους το 181 π.Χ., ο οποίος διορίστηκε ποντίφηξ (pontifex) το 170. Οι Βατίες, ένας πληβείος κλάδος των Σερβιλίων, που συμπεριλαμβάνουν αρκετούς από τους νομισματοκόπους, των οποίων τα νομίσματα απεικονίζουν τον Mάρκο Σερουίλιο Πούληκα Γεμίνο, πιστεύεται ότι προέρχονται από αυτό το γένος. 

## Εικόνες

Αρχείο:C._Servilius_M.f.,_denarius,_136_BC,_RRC_239-1.jpg|εναλλ.=Denarius of Gaius Servilius, 136 BC. Roma is depicted on the obverse with a wreath behind, while the reverse shows Pulex Geminus facing a foe, under the traits of the Dioscuri.| Δηνάριο του Γάιου Σερουίλιου, γιου του Μάρκου, 136 π.Χ. Η κεφαλή της Ρώμης απεικονίζεται στον εμπροσθότυπο με ένα στεφάνι αριστερά, επιγρ. Χ ROMA. Η πίσω όψη δείχνει δύο ιππείς πολεμιστές, κάτω από δύο άστρα δηλωτικά των Διοσκούρων, επιγρ. C. SERVEILI.. M. F.. 
Αρχείο:M._Servilius_C.f.,_denarius,_c.100_BC,_RRC_327-1.jpg|εναλλ.=Denarius of Marcus Servilius, circa 100 BC. On the obverse is Roma. The reverse shows the duellists on foot, with their horses in the background.| Δηνάριο του Μάρκου Σερουίλιου, *π.* 100 π.Χ. Στον εμπροσθότυπο κεφαλή της Ρώμης, επιγρ. Χ. Στην πίσω όψη φαίνονται μονομαχίες πεζών, με τα άλογά τους στο βάθος, επιγρ. SERV. FILI[U]S. 
Αρχείο:C._Servilius_Vatia,_denarius,_82-80_BC,_RRC_370-1b.jpg|εναλλ.=Denarius of Gaius Servilius Vatia, 82-80 BC. Apollo is depicted on the obverse with a lituus behind, while the reverse reuses that of his possible father, the moneyer of 127 (whose coin is pictured above).| Δηνάριο του Γάιου Σερουίλιου Βατία, 82-80 π.Χ. Κεφαλή του Απόλλωνα απεικονίζεται στον εμπροσθότυπο με το ελικοειδές ραβδί οιωνοσκόπου  αριστερά και Β. ROMA δεξιά. Ο οπισθότυπος επαναχρησιμοποιεί αυτόν του πιθανού πατέρα του, του νομίσματος του 127 (το νόμισμα που απεικονίζεται παραπάνω), επιγρ.: C. SERVEIL.. 
Αρχείο:C._Servilius_C.f.,_denarius,_53_BC,_RRC_423-1.jpg|εναλλ.=Denarius of Gaius Servilius, 53 BC. The obverse features the head of Flora with a lituus behind, the reverse the duellists facing each other and presenting swords. The emblem on the shield of the right soldier could be the Vergina Sun, thus alluding to an event of the Macedonian Wars.| Δηνηνάριο του Γάιου Σερουίλιου, γιου του Γάιου, 53 π.Χ. Στην εμπρόσθια όψη απεικονίζεται η κεφαλή της Χλωρίδας (Flora) με το ελικοειδές ραβδί του οιωνοσκόπου (lituus) αριστερά, και δεξιά FLORA PRIMUS. Sτην πίσω πλευρά οι μονομάχοι αντικριστά παρουσιάζουν τα ξίφη τος.  Το έμβλημα στην ασπίδα του δεξιού στρατιώτη μάλλον είναι ο ήλιος της Βεργίνας, που παραπέμπει σε ένα συμβάν των Μακεδονικών Πολέμων, επιγρ. C. SERVEIL.. C. F..


## Αναφορές

## Βιβλιογραφία
* Τίτος Λίβιος ( Λίβιος ), *Ιστορία της Ρώμης* .
* Lucius Mestrius Plutarchus ( Πλούταρχος ), *[[Βίοι Παράλληλοι|Βίοι των Ευγενών Ελλήνων και Ρωμαίων]]* .
* August Pauly, Georg Wissowa, *et alii*, *Realencyclopädie der Classischen Altertumswissenschaft* (Scientific Encyclopedia of the Knowledge of Classical Antiquities, συντομογραφία *RE* ή *PW* ), JB Metzler, Στουτγάρδη (1894–1980).
* Michael Crawford, *Roman Republican Coinage*, Cambridge University Press (1974, 2001).

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.